Diari Oficial de la Generalitat Valenciana


Sumari del DOGV 2982, del 30-04-1997 (1997/905161)

Ajuntament de La Nucia. Bases per a la provisió d'un lloc de psicòleg.
----------------------------------------------------------------------

### Dades del document

Número de DOGV
:   2982

Data del DOGV
:   30-04-1997

Secció del DOGV
:   I. DISPOSICIONS GENERALS

Número del document
:   1997/905161


Data del document
:   12-03-1997

Organisme emissor


Tipus de document
:   Convocatòria

Descriptors 

:   * Nucia, la
    * administració local
    * concurs administratiu
    * psicologia

Ajuntament de La Nucia. Bases per a la provisió d'un lloc de psicòleg.  
Bases que han de regir la convocatòria de les proves selectives per a la provisió en propietat d'un lloc de treball de psicòleg, vacant a la plantilla de personal laboral d'aquest ajuntament, oferta mitjançant oposició lliure. [97/L0942]  
Primera. Objecte  
Aquestes bases tenen per objecte establir les normes que han de regir el procés de selecció per a la provisió en propietat d'un lloc de treball de psicòleg, vacant a la plantilla de personal laboral de durada indefinida d'aquest ajuntament.  
A nivell retributiu, el lloc de treball esmentat es troba equiparat amb el sou corresponent al grup A, segons el nivell de titulació de l'article 25 de la Llei 30/1984, de 2 d'agost, dues pagues extraordinàries, triennis i altres retribucions complementàries que corresponguen d'acord amb la legislació vigent i acords municipals.  
La provisió serà per oposició lliure.  
El contracte que formalitzarà amb la corporació l'aspirant seleccionat serà de durada indefinida.  
Aquest lloc de treball es troba vacant a la plantilla de personal laboral d'aquesta corporació, i està inclòs en la corresponent Oferta d'Ocupació Pública d'aquest ajuntament de 1996.  
Segona. Requisits dels aspirants  
2.1 Per a poder participar en el procés selectiu s'hauran de reunir els següents requisits, referits al dia en què acabe el termini d'admissió de sol·licituds:  
a) Tenir la nacionalitat espanyola.  
b) Estar en possessió del títol de llicenciat en Psicologia.  
c) No patir cap malaltia ni defecte físic o psíquic que li impedisca el normal exercici de les funcions pròpies de la plaça a què s'opta.  
d) Haver fet els 18 anys sense excedir-ne dels 55 anys. Als sols efectes de l'edat, es compensarà el límit amb els serveis prestats anteriorment en qualsevol administració pública.  
e) No trobar-se suspés en ferm ni inhabilitat per a l'exercici de funcions públiques.  
f) No haver estat separat en virtut d'expedient disciplinari del servei de qualsevol de les administracions públiques.  
2.2 Tots els requisits hauran de complir-se en l'últim dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins a arribar a la presa de possessió.  
Tercera. Sol·licituds  
Qui desitge participar en les proves d'accés haurà de sol·licitar-ho amb els models d'instàncies que facilitarà aquest ajuntament, dirigides a l'alcaldia de l'ajuntament de la Nucia, o en la forma previnguda en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en els quals haurà de manifestar que reuneixen totes i cadascuna de les condicions o els requisits exigits a la base segona, referit a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor a complir fidelment les obligacions del càrrec amb lleialtat al rei i guardar i fer guardar la Constitució com a norma fonamental de l'Estat.  
Els aspirants amb minusvàlues hauran de fer constar aquest extrem en la seua sol·licitud amb expressió de què classe de discapacitat els afecta.  
Les bases de la convocatòria es publicaran en el Diari Oficial de la Generalitat Valenciana i en el Butlletí Oficial de la Província, i s'inserirà un extracte de la mateixa en el Butlletí Oficial de l'Estat.  
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte d'aquesta convocatòria en el Butlletí Oficial de l'Estat.  
En aquest extracte s'anunciarà que en el Butlletí Oficial de la Província d'Alacant es publicarà la resolució d'aprovació de la llista d'admesos i exclosos i els successius anuncis a què hi haja lloc.  
Les instàncies es presentaran en hores hàbils, en el Registre General de l'ajuntament o en la forma determinada en la Llei de Procediment Administratiu Comú.  
Quarta. Admissió d'aspirants  
Una vegada finalitzat el termini de presentació d'instàncies, l'ajuntament dictarà una resolució, en el termini màxim d'un mes, declarant aprovada la llista provisional d'aspirants admesos i exclosos.  
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, si és el cas, el motiu de la no admissió. Contra aquesta resolució es podrà presentar reclamació en el termini de quinze dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més, la composició del tribunal, el lloc, l'hora i la data de constitució d'aquest. Tot això sense perjudici del que disposa la Llei de Règim Jurídic de les Administracions Públiques i Procediment Administratiu Comú en el seu article 71 pel que es refereix a l'esmena i millora de deficiències.  
Si en qualsevol moment del procés selectiu arriba a coneixement del tribunal que algun dels aspirants no posseeix la totalitat dels requisits exigits en aquestes bases, després de l'audiència a l'interessat es proposarà la seua exclusió a l'alcalde, indicant-li les inexactituds o falsedats formulades per l'aspirant en la sol·licitud d'admissió a la respectiva prova selectiva i als efectes procedents.  
Cinquena. Tribunal qualificador  
Composició  
El tribunal qualificador serà designat per resolució de l'alcaldia, quan pertoque, i estarà integrat per:  
President: el de la corporació o regidor en qui delegue.  
Secretari: el secretari de la corporació o un funcionari d'aquesta en qui delegue, que actuarà, a més, com a vocal.  
Vocals:  
- Un representant de l'administració del Consell de la Generalitat Valenciana, designat per la Direcció General d'Administració Local.  
- Dos psicòlegs, designats pel Col·legi Professional de Psicòlegs.  
- Un funcionari de carrera de la corporació designat pels representants dels treballadors.   
- El regidor delegat del servei.  
- Un representant del sindicat UGT  
- Un representant del sindicat CC.OO.  
La designació dels membres del tribunal inclourà la dels suplents respectius.  
El tribunal podrà disposar la incorporació als seus treballs d'assessors especialistes designats per l'alcaldia, per a la formulació i la qualificació de les proves d'aptitud mèdica, físiques i valencià, els quals col·laboraran amb el tribunal i tindran veu però no vot. El seu nomenament haurà de fer-se públic junt amb el del tribunal.  
Quan concórrega en els membres del tribunal alguna de les circumstàncies previstes en l'article 28 de la Llei 30/92, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir i notificaran aquesta circumstància a l'ajuntament; així mateix, els aspirants podran recusar-los en la forma prevista en l'article 29 de la citada llei.  
No podran formar part del tribunal els qui en els cinc anys anteriors a la publicació d'aquesta convocatòria, hagen realitzat tasques de preparació d'aspirants a proves selectives d'accés a l'administració pública.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents indistintament, excepte el president i secretari, i estarà facultat per a l'adequada interpretació de les bases de la convocatòria.  
Les actuacions del tribunal poden ser recorregudes mitjançant la interposició, pels interessats, de recurs ordinari davant l'ajuntament, en el termini d'un mes a comptar des que aquestes es van fer públiques, d'acord amb l'article 114 de la Llei 30/92, de 26 de novembre.  
Els membres del tribunal i també els possibles assessors especialistes, percebran les indemnitzacions que per raons del servei vinguen establides en el Reial Decret 236/1988, de 4 de març, en les quanties previstes per la Resolució d'11 de febrer de 1991, o en la disposició aplicable en el moment de la realització de les proves selectives.   
A aquests efectes el tribunal tindrà la categoria primera.  
La data, l'hora i el lloc de constitució del tribunal per a la composició, junt amb la llista d'admesos i exclosos, es publicarà en el Butlletí Oficial de la Província després de l'anunci de la convocatòria en el Butlletí Oficial de l'Estat.  
Una vegada començades les proves selectives, no serà obligatòria la publicació dels successius anuncis de celebració del restants exercicis en cap butlletí. Aquests anuncis es publicaran al local on es realitzen les proves.  
Sisena. Ordre d'intervenció dels aspirants  
Els aspirants seran convocats per a cada exercici en crida única, tret dels casos de força major justificats adientment i apreciats pel tribunal amb absoluta llibertat de criteri. La no presentació d'un aspirant a qualsevol dels exercicis obligatoris en el moment de ser cridat, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
L'ordre d'intervenció dels aspirants serà l'alfabètic, començant l'aspirant el primer cognom del qual comence per la lletra insaculada, d'acord amb el resultat del sorteig públic que se celebrarà davant el secretari municipal, prèvia publicitat del dia que s'assenyale a l'efecte.  
El tribunal podrà requerir en qualsevol moment als aspirants que acrediten la seua identitat, fi per al qual hauran d'anar proveïts del DNI.  
Setena. Proves selectives  
L'elecció dels temes que es desenvoluparan es realitzarà per sorteig, i constarà dels exercicis següents:  
Primer. Obligatori i eliminatori. Pràctic. Consistirà a realitzar per escrit un diagnòstic i un programa d'intervenció individual, familiar i/o social relatiu a un o diversos supòsits pràctics que seran proposats pel tribunal, i en el temps màxim que així mateix aquest fixe.  
Segon. Obligatori i eliminatori. Desenvolupament per escrit de 3 temes dels que integren el grup II, matèries especifiques, del programa annex a la convocatòria, en un temps màxim de 4 hores.  
Tercer. Obligatori i eliminatori. Desenvolupament per escrit d'1 tema de què integren el grup I, matèries comunes, del programa annex a la convocatòria, en un temps màxim d'1 hora.  
Quart. Valoració de mèrits. Coneixements del valencià, acreditat mitjançant certificació de la Junta Qualificadora de Coneixements de Valencià, amb el barem següent:  
Coneixements orals: 0,5 punts.  
Nivell elemental: 1,50 punts.  
Nivell mitjà: 3 punts.  
Nivell superior: 5 punts.   
Qualificacions: el primer, segon i tercer exercici, seran qualificats de 0 a 10 punts, i seran eliminats per a la pràctica de l'exercici següent aquells opositors que no aconseguisquen un mínim de 5 punts en cadascun d'ells. Del total de la puntuació obtinguda pels tres exercicis obligatoris se sumarà la puntuació corresponent als coneixements de valencià.  
Les puntuacions de cada exercici s'obtindran sumant les qualificacions atorgades per cadascun dels membres que componen el tribunal, i dividint aquesta suma pel nombre de membres que l'integren.  
La qualificació final estarà determinada per la suma dels punts obtinguts en el conjunt dels exercicis.  
En cas d'empat s'acudirà per a dirimir-lo a la major puntuació aconseguida en el primer exercici. De persistir aquell el resoldrà la major puntuació aconseguida en el següent exercici. En un altre cas, es realitzarà un sorteig a l'efecte dels aspirants afectats.  
Vuitena. Relació d'aprovats, presentació de documents i nomenament  
Finalitzades les proves selectives i qualificades, el tribunal publicarà la relació d'aspirants que hagen superat tots els exercicis i l'elevarà a l'alcaldia perquè efectue el nomenament corresponent; conjuntament amb l'anterior, també li remetrà l'acta de l'última sessió, sense que puga aprovar ni declarar que han superat aquest un nombre d'aspirants superior al de les places convocades.  
En el termini de vint dies hàbils comptadors des de l'endemà de la publicació de la llista d'aprovats per ordre de puntuació, l'opositor proposat presentarà els documents que acrediten els requisits exigits a les bases i que són els següents:  
a) Fotocòpia del document Nacional d'identitat acompanyada de l'original per a la seua compulsa.  
b) Còpia autèntica o fotocòpia, acompanya de l'original per a la seua compulsa, del títol de llicenciat en Psicologia.  
c) Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat penal o administrativament per a l'exercici de funcions públiques.  
d) Certificat mèdic acreditatiu de no patir malaltia o limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.  
Els aspirants amb minusvàlues acreditaran els requisits d'estar afectats per discapacitat de grau igual o superior al 33% i ser compatibles amb les funcions pròpies del lloc, mitjançant certificació expedida pel Centre Base d'Orientació, Diagnòstic i Tractament de la Conselleria de Treball i Seguretat Social.  
e) Certificat negatiu del Registre central de Penats i Rebels referit a la data de terminació de les proves selectives.  
Els aspirants proposats que tingueren la condició de funcionaris de carrera quedaran exempts de justificar documentalment les condicions exigides que hagueren sigut provades per a obtenir el seu anterior nomenament. En tot cas, hauran de presentar original i fotocòpia compulsada del seu nomenament com a funcionari de carrera.  
La falta de presentació de la documentació dins de termini establit, excepte en els casos de força major o quan de la presentació dels documents es desprenga el no compliment dels requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació amb l'aspirant i la impossibilitat d'efectuar el seu nomenament sense perjudici d'unes altres responsabilitats en què haja pogut incórrer.  
En aquest cas, la proposta es considerarà feta favor del següent aspirant que ordenat d'acord amb la puntuació obtinguda, haguera superat la totalitat de les proves selectives i tinga cabuda a les places convocades com a conseqüència de la citada anul·lació.  
Una vegada complits els requisits precedents per l'ajuntament, s'efectuarà el nomenament de l'aspirant proposat, amb qui es formalitzarà l'oportú contracte laboral de durada indefinida, qui haurà de prendre possessió del lloc de treball en el termini de 30 dies, a comptar des del següent a la subscripció del contracte de treball.  
De no prendre possessió en el termini assenyalat, sense causa justificada, quedaran anul·lar les seues actuacions.  
Qui, sense causa justificada, no prenga possessió dins del termini assenyalat, perdrà tots els drets derivats de la superació de les proves selectives i del subsegüent nomenament conferit.  
Novena. Incidències  
El tribunal està facultat per a resoldre els dubtes que es presenten i prendre els acords necessaris per al bon ordre del concurs en tot el que no estiga previst en aquestes bases.  
Deu. Impugnació i revocació de la convocatòria  
Contra aquestes bases que esgoten la via administrativa, es podrà interposar recurs contenciós administratiu, en el termini de dos mesos des de l'endemà al de la seua publicació en el BOE, i requerirà comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de les sol·licituds pels aspirants, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma prevista a la base següent.  
En els restants supòsits, per a l'anul·lació o la revisió d'ofici dels acords aprovatoris de les convocatòries, s'estarà al que prevén els articles 102 a 106 de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú.  
Aquestes estan a disposició dels interessats a les dependències municipals.   
Onze. Incompatibilitats i legislació aplicable  
L'aspirant proposat quedarà subjecte, en el seu cas, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques i la resta de normativa aplicable.  
En tot allò no previst en aquestes bases valdrà allò que s'ha disposat en l'Estatut dels Treballadors; la Llei 7/1985, de 2 d'abril; el Reial Decret 896/91, de 7 de juny, i altres disposicions aplicables i concordants que resulten d'aplicació.  
ANNEX   
Grup I. Matèries comunes   
Tema 1. Organització política de l'Estat espanyol. Classe i forma d'Estat. Organització territorial de l'Estat.   
Tema 2. La Corona. El poder legislatiu. Poder judicial. Poder executiu. Relacions entre el govern i les Corts Generals.  
Tema 3. La Constitució espanyola: el sistema constitucional. La Constitució espanyola de 1978. Principis generals. El Tribunal Constitucional.  
Tema 4. L'organització territorial espanyola: les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'estatut d'autonomia de la Comunitat Valenciana: la Generalitat Valenciana. Les Corts. El govern o Consell. Les competències. Administració de justícia. Administració local. Economia i hisenda.  
Tema 6. Administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.  
Tema 8. Submissió de l'administració a la llei i al dret. Fuentes de dret públic. La llei: classes de lleis.  
Tema 9. L'administrat. Concepte i classe. La capacitat de l'administrat i les seues causes modificatives. Col·laboració i participació dels ciutadans en l'administració.  
Tema 10. L'acte administratiu. Concepte. Classes d'actes administratius. Elements de l'acte administratiu.  
Tema 11. El procediment administratiu. La Llei de Règim Jurídic i del Procediment Administratiu Comú. Principis i àmbit d'aplicació.  
Tema 12. Dimensió temporal del procediment. Recepció i registre de documents. L'interessat i la seua representació. Comunicacions i notificacions.  
Tema 13. Les fases de procediment administratiu general. El silenci administratiu.  
Tema 14. L'eficàcia dels actes administratius i el seu condicionament. Executabilitat i suspensió. L'execució dels actes administratius.  
Tema 15. La teoria de la invalidesa de l'acte administratiu. Actes nuls i anul·lables. La revalidació de l'acte administratiu. La revisió d'ofici.   
Tema 16. El municipi. Història. Classes d'ens municipals en el dret espanyol.  
Tema 17. El terme municipal. La població municipal. Consideració especial del veí. L'empadronament municipal.  
Tema 18. El municipi. Òrgans unipersonals de govern: l'alcalde. Els tinents d'alcalde. Els regidors.  
Tema 19. El municipi. Òrgans col·legiats de govern: l'ajuntament ple. La Comissió de Govern. Òrgans consultius i participatius. Les comissions informatives.  
Tema 20. Règim de sessions i acords dels òrgans col·legiats locals.  
Grup II. Matèries específiques  
Tema 21. El benestar social. Concepte i contingut. El concepte de salut segons l'OMS i la salut mental comunitària. Responsabilitats de les institucions locals.  
Tema 22. Concepte de salut. Les necessitats socials emparades per la Seguretat Social. Mapa sanitari.  
Tema 23. Investigació i treball social. Tècniques d'investigació: l'enquesta i l'entrevista; el mostratge; l'anàlisi de documents; l'observació, sociograma i escalograma.  
Tema 24. La Llei de Serveis Socials de la Comunitat Autònoma Valenciana.  
Tema 25. Els serveis socials generals. Programes que inclouen.  
Tema 26. Classificació dels serveis socials. Les seues característiques.  
Tema 27. La legislació en matèria de serveis socials. Àmbits d'actuació del servei social municipal. Nivell d'intervenció dels serveis socials. Organització i distribució de competències.  
Tema 28. L'acció social al marc d'una política de benestar social. Evolució històrica i situació actual. Necessitat i recursos socials.  
Tema 29. La prevenció en els serveis socials. Planificació i avaluació en serveis socials.  
Tema 30. El fet social de la pobresa. Transeuntisme i mendicitat.  
Tema 31. La reinserció social. Concepte. Objectius i funcions.  
Tema 32. Joventut. El problema de la inadaptació i de la desviació.  
Tema 33. L'atur i els seus aspectes socials. Problemes que es deriven de la falta de treball. Els plans ocupacionals. La formació ocupacional.  
Tema 34. El procés de socialització del menor.  
Tema 35. Intervenció familiar en la prevenció i el tractament de la problemàtica del menor.  
Tema 36. Intervenció d'educador en el tractament de menors amb conductes marginades.  
Tema 37. Intervenció psicològica en la infància.  
Tema 38. Desenvolupament sensopsicomotor en la primera infància.  
Tema 39. Diagnòstic operatori aplicat a l'escola.  
Tema 40. Reeducació, trastorns d'aprenentatge i dislèxies.  
Tema 41. Problemes d'aprenentatge en la lectoescriptura  
Tema 42. Situació actual de la dona: indicadors socials. Possibles alternatives. Organització interna d'un centre de la dona.  
Tema 43. Promoció de l'associacionisme femení. Vies d'actuació davant la problemàtica dels maltractaments.  
Tema 44. Treball comunitari amb dones. Mesures per a pal·liar la situació de discriminació de la dona.  
Tema 45. Serveis socials bàsics per a la dona. Suport tècnic als centres de dona.  
Tema 46. Sexualitat adulta. Concepte de parella. Disfuncions psicosexuals de la parella.  
Tema 47. Planificació familiar. Embaràs, part i puerperi. Funció del psicòleg en les tasques informatives i preventives de disfuncions en un equip multiprofessional de planificació familiar.  
Tema 48. Benestar i assistència social al discapacitat.  
Tema 49. La presenectut. Aspectes psicològics de la vellesa. La personalitat de l'ancià.  
Tema 50. Els aspectes psicològics de la jubilació. El jubilat i els ancians en la comunitat.  
Tema 51. Trastorns mentals en la vellesa. Teràpia ocupacional en la tercera edat.  
Tema 52. Centres convenials de la tercera edat. Activitats socioculturals i d'animació en centres de la tercera edat.  
Tema 53. Serveis socials per a la tercera edat. Geriatria i Gerontologia.  
Tema 54. L'alcoholisme. Conceptes bàsics.  
Tema 55. Conseqüències psicofísiques i sociolaborals de la dependència alcohòlica.  
Tema 56. L'associacionisme i els grups d'autoajuda en la rehabilitació alcohòlica.  
Tema 57. SIDA. Característiques generals. Clínica i estadis.  
Tema 58. La integració sociofamiliar dels malalts VIH positius.  
Tema 59. Abordatge psicològic de malalts VIH.  
Tema 60. La prevenció de drogodependències en el medi educatiu.  
Tema 61. Drogues. Conceptes bàsics.  
Tema 62. Efectes físics i psicològics de les drogues.  
Tema 63. L'abordatge familiar en les drogodependències no alcohòliques.  
Tema 64. Els tallers de rehabilitació psicosocial. Conceptualització. Característiques.  
Tema 65. Teràpia ocupacional i rehabilitació.  
Tema 66. Les funcions del psicòleg en un gabinet psicopedagògic municipal.  
Tema 67. Alumnes d'aprenentatge lent: característiques. Avaluació i intervenció.  
Tema 68. Retard mental. Etiologia. Psicodiagnòstic i intervenció.  
Tema 69. Detecció i determinació de les necessitats educatives especials.   
Tema 70. Aspectes diferencials: autoconcepte i estils cognitius, la seua influència en el rendiment escolar.   
Tema 71. Dificultats en el càlcul: avaluació i tractament.  
Tema 72. La conducta problemàtica de l'alumne a l'aula: l'alumne tímid. L'alumne agressiu. Causes i tractament.  
Tema 73. La conducta problemàtica de l'alumne a l'aula: l'alumne hiperactiu. Avaluació i intervenció.   
Tema 74. L'ansietat infantil: personalitat de l'alumne ansiós. Ansietat i rendiment escolar. Intervenció.  
Tema 75. La memòria com a procés d'integració i recuperació: mesura i tècnica per a millorar-la.  
Tema 76. Models d'aprenentatge escolar: Aprenentatge significatiu. Aprenentatge per descobriment. Processament de la informació.  
Tema 77. L'atenció: Determinants. Causes de la falta d'atenció. Mesura i procediments per a augmentar-la.   
Tema 78. Avaluació de les capacitats cognitivas. Instruments i tècniques.   
Tema 79. Avaluació del rendiment escolar. Instruments i tècniques.  
Tema 80. L'informe psicopedagògic: característiques. Organització.   
Tema 81. La coeducació. Importància de l'educació per a l'eliminació de les discriminacions sexistes.   
Tema 82. L'adaptació a l'escola: problemes d'adaptació. Orientació.  
Tema 83. L'educació afectiva i sexual a l'escola.  
Tema 84. La formació de les famílies: assessorament. L'escola de pares.  
Tema 85. Trastorns psicofisiològics relacionats amb l'escola: trastorn del son. Trastorns de l'alimentació. Trastorns relacionats amb l'autocura. Descripció i intervenció.  
Tema 86. Problemes de relació social entre companys. Avaluació i intervenció.   
Tema 87. Els processos motivacions a l'aula: de la motivació extrínseca a la motivació i intrínseca. Motivació i la seua influència en el rendiment escolar.   
Tema 88. L'entrevista psicopedagògica.  
Tema 89. Tècniques d'estudi: principis generals i la seua aplicació en les distintes àrees.  
Tema 90. Orientació vocacional professional: l'orientació a l'escola. Instruments d'orientació.   
La Nucia, 12 de març de 1997.- L'alcalde: Jaime Francisco Cano Llorens.